2 ISIGIDIMI SAMAXOSA, MAY 1, 1882.

Kwi ncwadi yake engotywala, u W. Mtana, uzenjenje ukuzi bala ekugqibeleni—“ Mr. W. Mtana.” Silitabata elituba ukuba sikumbuze u Mtana, nento eninzi kulo mzi wa kowetu, ukuba umntu osazeke ebala asinguye ozinika igama elipakamileyo lobu“Mr.” Eli gama ngu mpini ati utile axumise ngalo umzalwana wake, ati mhlaimbi ngo “ *Miss* ” axumise i *ledi,* ngo “ *Mrs.”* apakamise eseli tshatile. Asimntu ubalayo ngokwake, ze ukumbule mzalwana, ozitangeli gama. Aboni ke baninzi kule nto, nati kufuti sifumana incwadi ezibalwe ngo “Ndim futi, *Miss* Banibani Sibanizashe.”

Ngomhla we 26 March, kwabako, e Parlamente, ingxoxo emnandi ngemicimbi yase Lusutu, eyaqalwa ngu Hon. J. W. Sauer xa wayenikela ingxelo yemicimbi yelozwe. Lite eli tshawe a Besutu kumandla wase Leribe babonise ukuba balufuna kakubi uxolo. Esi siqingata besi pantsi konyana baka Molappo, ekwati into eninzi yabantu yalandela unyana omnci ekulweni. Uxela ukuba imali ye rafu iyarolwa kubi, nempahla yamagogotya eyatinjwayo iya buyiselwa. Ute indaba ebezi bonakala emapepeni, ngezinto zase Lusutu, bezisenziwa nkulu zincinane pofu. Ingxelo yo Mpati Micimbi yaba Mnyama ibe ’nde, yamkelwa ngoku cwayita ngamalungu e Parlamente.

Lento ubutyebi inenxwaleko zayo. Kukaninzi kangakanani na sisiva ngempambano (ngempahla kakade) ezipakati kosapo olutyebileyo! Pambi kwe Jaji, e Queen’s Town, u *John Jacob Mnqandi,* ube mangalele uyise u *Jacob Mnqandi.* Abateteleli belo nyana icala bebe babini, ngu Mr. Advocate Brown, no Mr. Advocate Hopley; ixego limelwe ngu Mr. Advocate R. P. Solomon. Kugwetyelwe unyana omaka fumane kuyise iponti ezimakulu matatu, anamashumi asi bozo, eva ngesixenxe, (£387. 7s. lOd.) Indleko ziwa kwapezu kwexego. Lento isikumbuza nge sinyiti apa kutiwa *yi file* (intsimbi edla enye). Akunga ngandleko, sisoyika, kwelityala.

Aba fundi betu sabacela ukuba bake baqwalasele kwakumhlati ekuroziswe kuwo amagama abobangeka dinwa kukuxasa elipepa lohlanga. Namhla into ivela e Bayi, siyababulela abahlobo betu abekwelo. Siyatemba boti benze amalinga angapezulu kula okubanga ukuba elipepa libe nabafundi abaninzi. Elipepa lifuna imali, njengamanye ukuze licume, lande, lidume. Ngentlaulo eboniswa yingxelo masibulele amagosa esi *Gidimi* e Bayi u Messrs John Somatye Adams no Klass Zozi. Ninga dinwa ntozakowetu, kulo msebenzi nenzela isizukulwana, esoti sona sibange ukuba isi *Gidimi* sipume imihla yonke, njengokuba amanye amapepa e Singesi esi esenjenjalo namhla, xa tina sesingaseko.

Ibali elimnandi le nyoka livela e Hang Klip kwase Koloni apa. Usana luka Mrs. H. White lwashiywa lodwa okwe xeshana elifutshane, endlwini. Unina uve ngalo selusenza inzwinini yokuvuya, waya kulo, wotuka akalibala, akufumana, kanti usana lukangelene nento enkulu yebululu. Umte lwi umntwana wabaleka. Indoda ite yakuva; sholo yokoyika, yaya yaswelekiswa kwalapo inyoka. Ubude bayo babuzi nyawo ezi ntatu ezinesi qingata. Ekuqubeni kwemini uwetu wale nyoka ubonakele efika kwase ndlwini. atshabalala naye ngokunjalo. Into ekwa nje, ike yehla kunyana ka Mr. J. K. Bokwe, ngo 28 April, emzini welo nene. Ayifunyanwanga inyoka leyo, emva koku tiwa lwi kosana ngunina.

E Parlamente kuke kwako ingxoxo ngomhlaba womnumzetu u Kama. Siyibalula nje lento akungakuba sifuna ukubalisa indlela ehanjiswe ngayo ingxoxo leyo, imbangi yeyokuba imbali enjalo ingebi luncedo luni kuba fundi besi *Gidimi.* Ukuba bekuko nomfundi omnye weli pepa, e Xesi la kwa Kama, ngesiyi xela lenteto. Kodwa akuko nompefumlo nmnye olifundayo eli pepa kulo ’mandla. Lento ayisinguwo u’mangaliso na? Sibuza kumzi wonke wakwa Xosa. Kubuhlungu kuti ukubona indimbane eninzi kangaka, epantsi ko mnumzana obedeshayo, ise sebu nyameni, ebu tyakaleni, obungu ’mangaliso kangango kude inga nxanelwa noku funda ipepa lenteto yayo. Kazi kukanyisa ntonina kumzi wonke wase Magqunukwebeni?

Ezindaba za pesheya kwe Nciba zivela ku Mr. Theodore Ndwandwa wase Zagwityi, ukuba azibonisi enye into, zibonisa ukuceketeka kolusu lwaba zalwana betu ba Pesheya:—

“O, Umfo ka Galela ube bizelwe e Stedini, kufuneka ependule lente­to ayibale e *Sigidimni* esingapaya, pambi komfundisi naba shumayeli, bati usuke yena wakohlwa yinto abeyiteta, amane ukuti, ndeva ngomntu endingasamazi igama lake. Kwada kwatiwa lento yotetwa entlanganisweni yolwesihlanu, umfo omtsha wasuka ngolo lwesihlanu 14 lwayo le, watumela incwadi kulo ntlanganiso eli andizi, ezo ntshaba zam maziti ukuba zinento ngakum, zibale nazo e *Sigidimini.* Kutiwe maka nyanzelwe noko atshoyo azabeko kolwe sihlanu oluzayo, nge 21. Ati amadoda umfana lo maka pendule imibuzo etile emalunga noku kubala kwake, zinjalo koka Galela ezimlindileyo. Lomfo ute ekupeleni kwenteto yake, ati, A Dlamini, Jama Omhle, Sandlulube. Asazi nokuba lenteto yake uyibekisa kwi cala lama Dlamini sinina

? Londawo ke ilindiwe likaba lama Zizi, ukuba ayipendule msinya entlanganisweni, e Gcuwa, kude kuvakale apo asingisa kona umfo lo. Ingabi yena, engxame ngeliti makubalwe e *Sigidimini* nje, uba yena akuko ntanga zake zibala njengaye, e Mazizini apa.”

Chalmers anga nabafazi banga pata ama qaga, sino sizi ukuba sahlukane naye. Isibonakalo sabafazi begcakamele ilanga, imihla yonke pambi kwe Ofisi zo Mantyi, befuna *i past,* ngapandle kokuba sihle, singa hlazisa ingqobbko ne nkululeko yetu

Xa sigqibayo singa egameni lento eninzi emuyama ekanyiselweyo yase South Africa, singayi cela i Government uku­ba iyipaule, iyifunde, iyetyise le ngxelo, kuba pezu kwezinto ezininzi, engazingenziwa, kupumle ukupumelela kwetu njenge nxenye engeyiyo encinane ye mpi epantsi kolaulo lwa Pesheya, nokukoliseka, nokonwaba kwetu pantsi kwe Nkosazana ya Pesheya.

IMPAWANA.

Igqira elitile lite ngokusuka lisebenzise amayeza alo lagwetyelwa, yi Jaji, eQonce, ukuba lihlaule ama £30, mhlayimbi lihlale inyanga ezintandatu etolongweni. Asikolwa tina ukuba selifikile ixesha lokuba apatwe ngolu hlobo lulukuni amagqira amnyama.

Ipepa lase Rini, i *Journal,* ngomhla we 15 April, liti, lento amalungu e Parlamente angama Bulu ema necala eliti ma’ucitwe umteto we mipu, afuna efumene uncedo lwaba mnyama xa kunyulwayo. Xa uncedo lwaba mnyama luza kuba yinto, yinto enkulu leyo.

Abafundi betu bokumbula ukuba sati kwese nyanga edlulileyo umteto wokuhlutwa kwe mipu kube Sutu upelisiwe yi Rulumente ka Mr. Scanlen, u Mr. Laing ute akuyiva lonto wabuza ukuba lonto iya kwenziwa nakuma Mfengu na, ute u Mpatiswa Micimbi yaba Mnyama ukupendula, i Rulumente icinga ukuwupelisa lomteto kwaba mnyama abase Aliwal North, e Herschel, e Barkly, e Dodrecht, nakwezinye indawo.

U Dippenaar, esikolwa ukuba li Bulu, wase Diamond Fields, udliwe yi Mantyi £1. 10s. Isizeka bani kukusuka abete indodana emnyama. Le ndodana sisi gidimi kwidiniso locingo, isukiti icele u Dippenaar, ngesi Ngesi, ukuba ayalatise indlu etile. U Dippenaar ute makabuze ngesi Bulu. Omnye andikwazi; kweso situba u Dippenaar afake isixatula alalise pantsi. Kambe sina madodana esawa tumela e Kimberley; kaz’ukuba asiyeuye yawo na le?

Umteto we *Pass* (amaqaga) akubonakali ukuba u Rulume­nte uzimisele ukwenza nto kuwo. U Mr. Dowling uke wabuza ngawo, wati u Mr. Sauer ukupendula ucinga ukuba lemiteto ifuna imingolunye uhlobo, kodwa i Rulumente yoka ilinde ingxelo yaba Cedululi Masiko pambi kokuba itabate ibakala kwelo cala. Kulusizi ukuva inteto enjalo kuba tina bamnyama lemiteto iyasibandezela; ayiketi mfundisi nam kokeli e Ramenteni, namntu ucubekileyo kwisi tyakala sase maqabeni.

Umteto wabapatiswa belali uzaku setyenzwa kunye nowama polisa. E Parlamente bekuko ingxoxo ngo 27 March, yokuba kubeko amawaka amahlanu (5000) amadoda awoti abekwe kwizi qingata ezihlanu, ezinje ngoma Graham’s Town, Fort Beaufort, Queen’s Town, King William’s Town, noma Barkly. Umsebenzi wala madoda woba ngowoku pat’ilola zonke iziqingata ezimelene nezi, abambe amasela xa ahlangana nawo. Kucingelwa ukuba, xa lomkosi sel’uko akusakufuneka madoda anje ngala abambisa umteto we lali ngoku. U Mr. Fuller no Mr. Frost bawutakazele lomteto. Asi sesimeni sokuxela uhlobo owohambisa ngalo tina.

Asindawo yetu ukukanyisa imbangi, kodwa into leyo yaviwa zindlebe ezininzi. Kute mhla kwavakaliswa ukuma kwabo babengene uviwo lokufumana “Incediso Zemfundo” kwafunyanwa omnye waba bengene eqube ngapezu kokulindela kwaba ninzi. Siteta u David Sobekwa, wase Hewu. Sati tina, kunye nabanye, sakubona emi pezulu: “Kwaza kwavela nto e Nazarete.” Kokwetu ukwazi, nakuba abantu base Hewu betyebe ngangoko siva ukuba batyebile, ngempahla, nezinye izinto, asikeva ukuba kuko konyana babo oseleke waduma ngobu Tyudeni. Bahamba, bahambe emfundweni, bengqu kuviwo lwe Titshala eyaziwayo imvo yetu ngalo, bagoduke, baye kuba yilento naleya emakaya, engeyiyo kodwa ebalulekileyo. E Hewu tina besinga lindela ukuba kupume ama “Gqweta” amnyama, ne Titshala ezidumileyo, naba Fundisi abafunde kunene, kuba abantu banawo amalungelo okubaxasa abantwana babo ezikuleni, nakwezi kulu. Yiyo lonto ke ibange isininzi siwakamise umlomo ngoku mangaliswa yakubona umfana ka Sobe­kwa epumelele ngoku balulekileyo. Kususela kolwa namhla udodana oluvela e Hewu solwalusa, sibone ukuquba kwalo.

*Nunquam dormimus.*